
	Νέος Κύκλος διαλέξεων

«Προς την Επανάσταση

και τη συγκρότηση του Ελληνικού Κράτους».

---------------------------------------------------------------------------------

Η Οθωμανική Αυτοκρατορία και οι Χριστιανοί μέσα σ' αυτήν:

 από την κρίση του 17ου αιώνα ως τις παραμονές της Επανάστασης 

Διάλεξη Ελένης Γκαρά 

στο Σπίτι της Κύπρου

 Το Σπίτι της Κύπρου και η Εταιρεία Μελέτης Έργου Ιωάννη Καποδίστρια, στο πλαίσιο του νέου κύκλου διαλέξεων που ξεκίνησε τον Ιανουάριο του 2016, με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργανώνουν την Τετάρτη 23 Μαρτίου 2016, στο Σπίτι της Κύπρου, Ξενοφώντος 2Α Σύνταγμα και ώρα 20:00, τη διάλεξη της Μόνιμης Επίκουρης Καθηγήτριας του Τμήματος Κοινωνικής Ανθρωπολογίας και Ιστορίας του Πανεπιστημίου Αιγαίου  με θέμα: Η Οθωμανική Αυτοκρατορία και οι Χριστιανοί μέσα σ' αυτήν: από την κρίση του 17ου αιώνα ως τις παραμονές της Επανάστασης.
Η Ελένη Γκαρά σπούδασε Ιστορία και Αρχαιολογία στο Πανεπιστήμιο Αθηνών.   Έκανε μεταπτυχιακές σπουδές στο Πανεπιστήμιο Βιέννης απ’ όπου και έλαβε το διδακτορικό της. Από το 2003 διδάσκει στο Τμήμα Κοινωνικής Ανθρωπολογίας και Ιστορίας του Πανεπιστημίου Αιγαίου. Ειδικεύεται στην κοινωνική ιστορία του οθωμανικού χώρου κατά τους πρώιμους νεότερους χρόνους (16ος-18ος αιώνας). Στις δημοσιεύσεις της συγκαταλέγονται άρθρα για τον έντοκο δανεισμό, τη συγκρότηση και τις λειτουργίες των κοινοτήτων, τους δικαστικούς θεσμούς, το γάμο, τον προσηλυτισμό και την αποστασία, καθώς και τη συλλογική δράση. Το πιο πρόσφατο έργο της (2015) είναι το βιβλίο Χριστιανοί και Μουσουλμάνοι στην Οθωμανική Αυτοκρατορία: Θεσμικές πραγματικότητες και κοινωνικές δυναμικές, το οποίο συνέγραψε μαζί με τον Γιώργο Τζεδόπουλο στο πλαίσιο του προγράμματος Κάλλιπος.
(http://hdl.handle.net/11419/2882).

Εταιρεία Μελέτης Έργου Ιωάννη Καποδίστρια (www.ioanniskapodistrias.com)
Σκοπός της  είναι η επιστημονική μελέτη ιστορικών θεμάτων (πολιτικών - στρατιωτικών - διπλωματικών – κοινωνικών - εκπαιδευτικών - οικονομικών κ.ο.κ.) της περιόδου από τον 16ο έως τον 19ο αιώνα. Συμμετέχει α) σε επιστημονικά συνέδρια/ημερίδες στην Ελλάδα και το εξωτερικό (Κύπρος, Ελβετία, Αυστρία, Ρωσία κ.ο.κ.), β) σε προγράμματα δημοσίων σχολείων με τη μορφή παρουσιάσεων-διαλέξεων. Συνεργάζεται με ελληνικά και ξένα Πανεπιστήμια και επιστημονικούς φορείς. Στηρίζει μεταπτυχιακούς φοιτητές και οργανώνει  εκδηλώσεις συνδυάζοντας ιστορικά γεγονότα με τη Μουσική.
16 Μαρτίου 2016

